Elokuu 2014

Uusia katkaisu- ja hiomatuotteita öljy- ja kaasuteollisuudelle

Norton lanseeraa uuden valikoiman katkaisu- ja hiomatuotteita, jotka on tarkoitettu erityisesti öljy- ja kaasuteollisuudelle. Oil & Gas –valikoimaan kuuluu katkaisulaikkoja, napalaikkoja ja lamellilaikkoja.

Hionta ja katkaisu ovat hyvin yleisiä työvaiheita öljy- ja kaasuteollisuudessa sekä merelle että maalle sijoitettujen öljynporauslauttojen, öljyjohtojen, jalostamoiden, alusten ym. sekä valmistuksen että korjauksen ja ylläpidon yhteydessä. Työympäristö on yleensä haasteellinen ja se asettaa erityisiä vaatimuksia käytettäville katkaisu- ja hiomatuotteille. Norton lanseeraa nyt juuri tähän käyttötarkoitukseen sopivia katkaisu-, napa-, ja lamellilaikkoja. Nortonin Oil & Gas –katkaisulaikkoja on saatavilla 115-230 mm halkaisijalla ja eri paksuuksilla välillä 1,0-2,5 mm ja napalaikkoja hiontaan 115-230 mm halkaisijalla ja 4 mm (valmisteluun, hiontaan ja jopa katkaisuun) sekä 7 mm (hiontaan) paksuudella. Laikat täyttävät korkeimmat turvallisuusvaatimukset ja niiden ansiosta katkaisu ja hionta on nopeaa. Laikkojen käyttöikä on pitkä ja tärinätaso alhainen, joka valmistajan mukaan tekee työympäristöstä käyttäjälle miellyttävän.

Oil & Gas –valikoimaan kuuluu myös raudalle, teräkselle ja ruostumattomalle materiaalille sopiva lamellilaikka 125 mm halkaisijalla. Kaikki Oil & Gas –valikoiman tuotteista on raudattomia eli ne eivät likaa työstettävää kappaletta ja näin pitkällä aikavälillä vältetään valmiille kappaleelle muuten aiheutuvat mahdolliset vauriot.

”Uuden, erityisesti offshore-teollisuudelle tarkoitetun valikoiman ansiosta voidaan saavuttaa huomattavaa tuottavuuden kasvua ja samanaikaisesti käyttäjälle taataan parempi työympäristö alemman tärinätason ansiosta” kertoo Timo Sutinen, Saint-Gobain Abrasives AB:n Suomen myyntivastaava.